Na nṋe ndi muṅwe muthu!

Ngauri ...

Ndi ṅwana wa Mudzimu

Ane a tenda uri Yesu ndi Mesia, onoyo o bebwa nga Mudzimu.

1 Johanisi 5:1a

Ndi mufhenyi!

Ndi nnyi-ha ane a kona u kunda shango? A si onoyo fhedzi ane a tenda uri Yesu ndi Murwa wa Mudzimu naa?

1 Johanisi 5:5

Ndo rengwa na u badelwa nga Khristo

Mudzimu o ni renga tshoṱhe, zwenezwo ni songo tsha ḓiita phuli dza vhathu.

1 Vhakorinta 7:23a

Ndi tshipiḓa tsha muvhili wa Khristo

Zwó ralo inwi noṱhe ni muvhili wa Khristo; muṅwe na muṅwe waṋu ndi muraḓo wa wonoyo muvhili.

1 Vhakorinta 12:27

Ndi thembele ya Mudzimu

Kani-ha a ni zwi ḓivhi uri ni nnḓu ya Mudzimu? A ni ḓivhi uri Muya wa Mudzimu u dzula ngomu haṋu?

1 Vhakorinta 3:16

Ndo hangwelwa

“Zwino-ha vha hashu, khezwi zwine na fanela u zwi ḓivha: Yesu ndi Ene we a ita uri ni kone u hangwelwa vhutshinyi haṋu hoṱhe; ngauri Mulayo wa Mushe wo kundwa u pfumedzanya muthu na Mudzimu, hone Ene Yesu u a kona u pfumelela muṅwe na muṅwe ane a mu fulufhela.”

Mishumo 13:38-39

Ndo vhofhololwa kha khaṱhulo

Zwino-ha vha re vhathihi na Khristo Yesu a vha tsha laṱwa.

Vharoma 8:1

Ndo vho vhofholowa

“Arali inwi ni tshi futelela u tevhedza zwine nda amba, ndi hone ni tshi ḓo vha vhafunziwa vhanga vhukuma; ni ḓo ḓivha ngoho; huno ngoho i ḓo ni vhofholola.”

Johanisi 8:31b-32

Ndo nangiwa!

Vha hashu vha funwaho nga Mudzimu, ri tou ḓivha zwavhuḓivhuḓi uri o ni nanga.

1 Vhathesalonika 1:4

Ndi o tsireledzeaho musi ndi kha Mudzimu

Ri a ḓivha uri o bebwaho nga Mudzimu ha endeli u tshinya; Murwa wa Mudzimu u ḓi mu tsireledza uri Muvhi a si mu kone.

1 Johanisi 5:18

Ndi na vhutshilo vhu sa fheli

A na Murwa u na vhutshilo; a si na Murwa wa Mudzimu ha na vhutshilo.

1 Johanisi 5:12

Zwoṱhe nga nṱhani ha

“Mudzimu shango o ḽi funa zwihulu lwe a vhuya a kumedza Murwa wawe muthihi fhedzi, uri muṅwe na muṅwe ane a mu fulufhela a si lovhe, tshawe hu vhe u wana vhutshilo vhu sa gumi.”

Johanisi 3:16

Fulufhelo na lutendo vhukuma

Kha ri rende Mudzimu, Khotsi a Muṋe washu Yesu Khristo. O ri khathutshela zwihulu a ri beba nga huswa uri ri vhe na zwe ra fulufhela zwine zwa ḓo vha vhutshilo hashu, ri vhe na ifa ḽi sa ṱahali, ḽi sa siḓufhali, ḽi sa haluluwi, ḽe a ni vhulungela ngei ṱaḓulu. Hezwo ro kona u zwi wana nge Yesu Khristo a vuswa vhafuni.

1 Pitrose 1:3-4

Vese dzoṱhe dza maṅwalwa dzi bva kha Phindulelo ya Tshivenḓa ya 1998.

Yo ganḓiswa na u anḓadzwa nga vha Dzangano ḽa Bivhili ḽa Afrika-Tshipembe.

dzangano ḽa bivhili

ḽa afrika-tshipembe

www.biblesociety.co.za

Bibles and audio Bibles are available on the BibleSA-app